recursal/SuperWikiNEXT-32B huggingface dataset:
**Tietojenkäsittelytieteen Seura ry** on vuonna 1982 perustettu tietojenkäsittelytieteen tutkijoiden ja alan tutkimustuloksista kiinnostuneiden henkilöiden yhdistys. Seura toimii jäsenistönsä yhdyssiteenä ja pyrkii edistämään tietojenkäsittelytieteen tutkimusta, tutkimustulosten soveltamista ja tutkimuksesta tiedottamista.

Tarkoituksensa toteuttamiseksi yhdistys järjestää jäsenilleen keskustelu- ja koulutustilaisuuksia, harjoittaa tutkimus-, tiedotus- ja julkaisutoimintaa ja on yhteistyössä muiden alan kotimaisten ja ulkomaisten järjestöjen kanssa. Lisäksi yhdistys osallistuu kansainvälisten symposioiden ja konferenssien järjestämiseen, tekee esityksiä ja aloitteita, antaa lausuntoja ja jakaa stipendejä.

Konkreettisina, perinteisinä toimintamuotoina Seura pitää yllä vuosittaisia Tietojenkäsittelytieteen päiviä, julkaisee Tietojenkäsittelytiede-lehteä sekä palkitsee vuosittain ansiokkaita opinnäytetöitä.

Seuran jäsenmäärä on noin 420 (syksy 2007). Siihen kuuluu tutkijoita, opettajia ja opiskelijoita, tietojenkäsittelytieteestä kiinnostuneita atk-ammattilaisia sekä yhteisö- ja yritysjäseniä.

Seura on Tietotekniikan Liiton ja Tieteellisten seurain valtuuskunnan jäsenyhdistys. Tietotekniikan Liitto kuuluu alan kansainväliseen kattojärjestöön IFIP:iin (International Federation for Information Processing). Monet seuran jäsenet toimivat aktiivisesti IFIP:in teknisissä komiteoissa ja työryhmissä.

Seuran vakiintuneisiin toimintatapoihin kuuluvat

* Vuosittaiset Tietojenkäsittelytieteen päivät
* Tietojenkäsittelytiede (Arkistoitu – Internet Archive)-lehti
* Pro gradu -palkinnon myöntäminen
* Esityksen valmistelu Tietotekniikan Tutkimussäätiön väitöskirjapalkinnon saajaksi

Aiheesta muualla
----------------

* Tietojenkäsittelytieteen Seura ry
**Reino Kaarlo Saarinen** (2. heinäkuuta 1924 Salmi – 30. joulukuuta 1994 Seinäjoki) oli suomalainen yritysjohtaja, joka sai kauppaneuvoksen arvonimen.

Henkilöhistoria
---------------

Saarisen vanhemmat olivat puuseppä Kalle Saarinen ja Edla Kesseli ja puoliso vuodesta 1952 Alli Marjatta Puro. Saarinen kävi kauppakoulun, kolme luokkaa keskikoulua ja Rovaniemen kauppaoppilaitoksen sekä suoritti liikealan kursseja ja LIFIM:in liikkeenjohdon kurssin 1969–1970. Hän oli T:mi V. J. Auvisen perillisten myyjä Leppävirralla 1940–1943, Tie- ja vesirakennuslaitoksen Lapin piirin työmaakirjuri ja työnjohtaja 1945–1946 ja Keskon palveluksessa varastomies, apualaisvarastohoitaja ja myyjä Rovaniemellä 1948–1952, piirineuvoja 1952–1955, apulaisosastopäällikkö 1958–1961, Joensuun konttorin konttoripäällikkö 1961–1962, neuvottelukunnan sihteeri 1961–1964, kenttäpäällikkö 1963–1964, Myllymäen konttorin johtaja Ähtärissä 1964–1965 ja Seinäjoen konttorin johtaja vuodesta 1965. Hän oli myös Lakeuden Leipä Oy:n perustajia ja kuului yhtiön hallitukseen. Seinäjoen kaupunginvaltuuston jäsen Saarinen oli 1968–1972 ja hänellä oli myös useita muita luottamustehtäviä. Talvisotaan, jatkosotaan ja Lapin sotaan osallistunut Saarinen oli sotilasarvoltaan reservin ylikersantti. Hän sai kauppaneuvoksen arvonimen 1975.

Julkaisuja
----------

* *Maakunnassa on voimaa*, 1983, Martti Kaakisen ja Raija Nyrhisen kanssa

Lähteet
-------

1. 1 2  Reino Saarinen *Biografiasampo*. Viitattu 15.11.2022.
2. ↑  Ihmiset. Kuolleita. Kauppaneuvos Reino Saarinen. (Tilaajille) *Helsingin Sanomat*.  5.1.1995. Viitattu 15.11.2022.
**Reino Verner Säre** (17. elokuuta 1906 Pori – 21. toukokuuta 1940 Turku) oli suomalainen näyttelijä.

Ura
---

Säreen äiti oli Sofia Bounett. Hän kävi kansakoulun Porissa ja työskenteli sähköalalla. Näyttelijän uransa Säre aloitti Porin Työväen Teatterissa 1922. Hän siirtyi Viipurin Työväen Teatteriin syksyllä 1930. Työväen Teatteri ja Viipurin Näyttämö yhdistettiin Viipurin Kaupunginteatteriksi 1933, jossa Säre työskenteli vuoteen 1935.

Säreen roolitehtäviä olivat muun muassa Topias (*Nummisuutarit*), Corbaccio (*Volpone*), Engstrand (*Kummittelijoita*), Österman (*Häät Rymättylässä*) ja Pekka (*Unelma karjamajalla*).

Säre näytteli sivuroolin Roland af Hällströmin draamaelokuvassa *Paimen, piika ja emäntä* (1938).

Lähteet
-------

* *Kotimaisia näyttämötaiteilijoita sanoin ja kuvin - Inhemska scenkonstnärer i ord och bild*. Viipuri: Kustannusliike Opas, 1930.
* Veistäjä, Verneri: *Viipurin ja muun Suomen teatteri*. Helsinki: Kustannusosakeyhtiö Tammi, 1957.

### Viitteet

1. 1 2 3 4  Kotimaisia näyttämötaiteilijoita sanoin ja kuvin, s. 315
2. ↑  Kuolleita.  *Helsingin Sanomat*, 22.5.1940, s. 1. Lehti HS Aikakoneessa.
3. ↑  Veistäjä, s. 247 ja 316
4. ↑  Reino Säre Elonetissä.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Ubongo** on Grzegorz Rejchtmanin suunnittelema vuonna 2003 julkaistu lautapeli. Pelissä on tarkoitus ratkaista määräajassa tehtävä, nopeimmin ratkaisun löytänyt saa parhaat asemat jatkoon.

Tarina
------

Pelissä on afrikkalainen taustatarina. Pelaajat yrittävät hankkia jalokiviä kohdaten erilaisia viidakosta tai savannilta tuttuja eläimiä tai esineitä.

Pelin kulku
-----------

Ubongon pelimekaniikka on abstraktia ongelmanratkaisemista, joka muistuttaa tietokonepeliklassikko Tetristä. Jokaisella pelaajalla on valikoima erimuotoisia paloja. Kierroksen alussa pelaajat ottavat itselleen pelilaudan, jossa on alue paloja varten. Valittu määrä paloja on saatava sopimaan pelilaudan alueeseen tiimalasin juostessa.

Ensimmäiseksi ongelman ratkaissut pelaaja saa valita itselleen jalokiviä ensimmäisenä. Kaikki pelaajat, jotka ratkaisivat ongelman ennen ajan loppuun kulumista, saavat kaksi vierekkäistä jalokiveä järjestetyltä jalokivilaudalta. Usean kierroksen jälkeen pelin voittaa pelaaja, jolla on eniten samanvärisiä jalokiviä. Tämän saavuttamiseksi usein ensimmäisenä jalokiviä valitsemaan päässyt pelaaja on parhaassa asemassa.

Palkinnot
---------

* Vuoden perhepeli 2007.

Aiheesta muualla
----------------

* (Arkistoitu – Internet Archive) Pelin suomenkielisen version julkaisseen Competo:n tuotesivu

Lähteet
-------

1. ↑  Ubongo Lautapeliopas.fi. Viitattu 21.5.2016. (suomeksi)|
Metrocentro Plaza Nuevan pysäkillä
**Metrocentro** on 28. lokakuuta 2007 avattu raitiotielinja Sevillassa Andalusiassa. Raitiotie kulkee Plaza Nueva -aukiolta Sevillan historiallisesta keskustasta San Bernardon metro- ja rautatieasemalle.

Reitti
------

Metrocentro-linja on noin 2 kilometriä pitkä ja sen varrella on 5 pysäkkiä. Pysäkeistä neljä ensimmäistä on otettu käyttöön lokakuussa 2007 ja laajennus San Bernardon asemalle valmistui huhtikuussa 2011. Laajennuksen valmistuttua Metrocentro tarjoaa vaihtoyhteyden Sevillan metron lisäksi lähi- ja kaukojuniin. Metrocentroa on suunniteltu laajennettavaksi myös Plaza Nuevan suunnasta ainakin neljän pysäkin verran.

### Pysäkit

* Plaza Nueva
* Archivo de Indias
* Puerta Jerez
* Prado de San Sebastián
* San Bernardo

Toiminta
--------

Metrocentroa liikennöidään CAF:n valmistamilla Urbos-matalalattiavaunuilla, joiden kapasiteetti on 260 matkustajaa. Liikenne alkaa kuudelta aamulla ja päättyy kahdelta yöllä. Vilkkaimmillaan vuoroväli on 7 minuuttia ja matka linjan päästä päähän kestää noin 10 minuuttia.

Aiheesta muualla
----------------

* TUSSAM – Caeacterísticas del tranvía (espanjaksi)
**Mercedes-Benz W169** on Mercedes-Benz A-sarjan toinen sukupolvi, jota valmistettiin vuosina 2004–2012. Toisen sukupolven A-sarjan Mercedes-Benz esiteltiin kesäkuussa 2004. Myyntiin se tuli saman vuoden syksyllä. W169 on edeltäjäänsä suurempi, varsinkin pituudeltaan, ja se oli saatavilla sekä kolmi- että viisiovisena. Lang-malli ei ollut enää valikoimissa. Moottorikoot vaihtelevat 1,5 ja 2,0 litran välillä.

Mercedes-Benz C169
Vuoden 2005 Euro NCAP -kolaritestistä W169 sai tulokseksi täydet viisi tähteä.

Mallia oli saatavilla kolmella eri varustelutasolla.

**Classic**:

teräsvanteet ja muovisomisteet

**Elegance**:

kevytmetallivanteet, puusomisteet, nahkasisusta ja sähköikkunat edessä ja takana

**Avantgarde**:

kevytmetallivanteet, nahkasisusta, projektorivalot

Facelift-mallin Mercedes-Benz W169.
Keväällä 2008 Mercedes-Benz esitteli päivitetyn A-sarjan Leipzigin autonäyttelyssä. Uudistuksissa panostettiin ympäristöystävällisyyteen ja hyvään polttoainetalouteen. Ulkoisesti auto muuttui muun muassa uusilla valoumpioilla ja puskureilla. Samoin jäähdyttäjän säleikkö sai uudet muodot. Teknisistä uudistuksista voidaan mainita A150- ja A170-mallien yhteyteen saataville tullut Start/Stop-tekniikka. Myös sisätiloja päivitettiin uusilla verhoilumateriaaleilla sekä uudella keskikonsolilla.

Lähteet
-------

1. ↑  Mercedes-Benz A-sarja 2005 Euro NCAP. Viitattu 16.3.2019. (englanniksi)

Aiheesta muualla
----------------

* Kuvia tai muita tiedostoja aiheesta **Mercedes-Benz A-sarja (W169)** Wikimedia Commonsissa
**Metron** (m.kreik. μέτρον) on antiikin kreikkalaisten runomittojen perusyksikkö, joka vastaa runojalkaa tai koostuu useammasta jalasta.

Kreikkalaisessa metriikassa ajan perusyksikkö on *mora* (mon. *morai*, lat. *morae*). Lyhyt tavu  on kestoltaan yhden moran ja pitkä tavu  kaksi moraa. Yli kolmen moran pituisista tavuyhdistelmistä voi muodostaa runojalkoja. Kreikkalaisessa metriikassa runojalkoja ei kuitenkaan yleensä käytetä, vaan sen sijaan puhutaan metroneista. Metron vastaa yleensä runojalkaa, mutta jambin, trokeen ja anapestin tapauksessa muodostuu kahdesta jalasta.

Metroneita
----------

Kreikkalaisen runouden tavallisimmat metronit niiden runojalkojen pituuksien mukaan ovat:

**3 moran pituisiin jalkoihin perustuvat metronit**

* jambi  (kaksi jambijalkaa)
* trokee  (kaksi trokeejalkaa)
* tribrakhys

**4 moran pituisiin jalkoihin perustuvat metronit**

* daktyyli
* spondee
* anapesti  (kaksi anapestijalkaa)
* amfibrakhys

**5 moran pituisiin jalkoihin perustuvat metronit**

* bacchaeus
* creticus
* paion  tai  tai  tai

**6 moran pituisiin jalkoihin perustuvat metronit**

* khoriambi
* ionicus a minore
* ionicus a maiore
* molossus

**7 moran pituisiin jalkoihin perustuvat metronit**

* epitriitti  tai  tai  tai

**8 moran pituisiin jalkoihin perustuvat metronit**

* dokhmius

Lähteet
-------

1. 1 2 3  Annis, William S.: Introduction to Greek Meter *aoidoi.org*.  2006. Viitattu 15.1.2018.
2. 1 2 3  Castrén, Paavo & Pietilä-Castrén, Leena: "Metriikka, metron", *Antiikin käsikirja*, s. 341–342. Helsinki: Otava, 2000. ISBN 951-1-12387-4.
Ubuntu Colaa PET-muovipullossa.
**Ubuntu Cola** on Reilun kaupan sertifioima virvoitusjuoma. Se on tehty Malawissa ja Sambiassa tuotetusta reilun kaupan sokerista. Ubuntu Cola on ensimmäinen reilun kaupan sertifioima kolajuoma Englannissa. Juomaa voi ostaa Englannissa, Irlannissa, Ruotsissa, Norjassa ja Belgiassa.

Nimi
----

Kuten Ubuntu Linux-distribuutio, kolajuoma on nimetty afrikkalaisen *Ubuntu*-filosofian (*humaanisuus tai veljeys; hyväntahtoisuus*) mukaan, mutta muutoin näillä kahdella ei ole mitään muuta yhteistä.

Reilu kauppa
------------

Ubuntu Colan sokeri on tuotettu reilun kaupan tuotteena Kasinthulassa, Malawissa and Kaleyassa ja Zambiassa. Reilun kaupan maanviljelijät Kasinthulassa saavat sokerista neljä dollaria päivässä, joka on kuusi kertaa sen maan keskimääräisen palkan verran. Näillä tuloilla he voivat asua tiilitaloissa ja kouluttaa lapsensa.

Lähteet
-------

1. ↑  UK’s first Fairtrade cola  15.10.2007. Speciality Food Magazine.  Arkistoitu 29.3.2008. Viitattu 11.3.2008.
2. ↑  Why is our cola different? *Ubuntu-trading.com*.  Arkistoitu 26.1.2013. Viitattu 5.8.2015. (englanniksi)
3. ↑  We Are Ubuntu *Ubuntu-trading.com*.  Arkistoitu 1.3.2009. Viitattu 5.8.2015. (englanniksi)
4. ↑  Ubuntu in Malawi Ubuntu-trading.com.  Arkistoitu 22.8.2009. Viitattu 6.8.2009.

Aiheesta muualla
----------------

* Kuvia tai muita tiedostoja aiheesta **Ubuntu Cola** Wikimedia Commonsissa
**Ubaldo Arata** (23. maaliskuuta 1895 Ovada – 7. joulukuuta 1947 Rooma) oli italialainen elokuvaaja.

Aratan ura alkoi kameramiehenä Augusto Geninan elokuvassa *Il principe dell’impossibile* (1918). 1920-luvulla hän työskenteli muun muassa Mario Almiranten, Baldassarre Negronin ja Guido Brignonen kanssa ja oli mukana luomassa voimakkaan ekspressionistista tunnelmaa Mario Camerinin elokuvassa *Rotaie* (1929). Arata kuvasi Italian ensimmäisen äänielokuvan, Gennaro Righellin ohjaaman *La canzone dell’amore* (1930) ja yhdessä Anchise Brizzin kanssa Carmine Gallonen elokuvan *Scipio Africanus, Afrikan valloittaja* (1937). Hänen myöhemmistä elokuvistaan merkittävin on Roberto Rossellinin *Rooma – avoin kaupunki* (1945).

Lähteet
-------

1. ↑  Moliterno, Gino: *Historical Dictionary of Italian Cinema*, s. 14. Lanham, Toronto, Plymouth: The Scarecrow Press, 2008. ISBN 978-0-8108-6073-5.

Aiheesta muualla
----------------

* Ubaldo Arata Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat
	+ 2

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Yhdysvallat

 |
|  |
| Henkilöt | 
* Italian People
* Deutsche Biographie
* Elonet

 |
|  |
| Muut | 
* IdRef

 |

 |
**Ruotsalainen orjakauppa** oli Ruotsin kuningaskunnan käymää kauppaa orjilla lähinnä kolmessa historiallisessa vaiheessa: viikinkiaikana ja myöhäiskeskiajalla, suurvaltakaudella sekä kustavilaisena aikana ja hieman sen jälkeen. Orjuus kiellettiin Ruotsissa, johon silloin kuului myös Suomi *Österland*-nimisenä alueena, Maunu Eerikinpojan aikana vuonna 1335. Ruotsalaiset laivat osallistuivat transatlanttiseen orjakauppaan 1600-luvulla. Käytännössä orjakauppa laillistettiin Ruotsin alueen ulkopuolella vuonna 1650, kun Ruotsin afrikkalainen kauppakomppania Guineakompaniet hankki tukikohdakseen Cabo Corson siirtokunnan nykyisen Ghanan alueelta. Vuonna 1784 Ruotsi osti Saint-Barthélemyn saaren osallistuakseen muun muassa kolmiokauppaan Atlantin valtamerellä.

1800-luvulla Ruotsi vähitellen luopui orjakaupasta merentakaisilla alueilla, ja viimeiset orjat ostettiin vapaiksi 9. lokakuuta 1847. Kaiken kaikkiaan Ruotsin osuus transatlanttisessa orjakaupassa oli pieni verrattuna päätoimijoihin kuten Portugaliin ja Isoon-Britanniaan. Muutama kymmenen orjakuljetusta on pystytty todentamaan tapahtuneiksi Ruotsiin rekisteröidyillä aluksilla. Orjien tarkkaa lukumäärää ei tunneta, mutta yhteen laivaan mahtui kymmeniä, jopa satoja orjia, joten kyseessä on kuitenkin melko suuri joukko ihmisiä.

Lähteet
-------

1. ↑  Medeltiden – Samhället (Arkistoitu – Internet Archive) Kalmar läns museum. (ruotsiksi)
2. 1 2  Därför får vi inte glömma slaveriets offer Dagens Nyheter. (ruotsiksi)
**Vaksalan kirkko** (ruots. *Vaksala kyrka*) on keskiaikainen luterilainen kirkko Uppsalassa Ruotsissa. Kirkkorakennus on 1100-luvulta ja sen vanhimmat kalkkimaalaukset 1300-luvun alkupuoliskolta.

Kirkossa on maalauksia 1400-luvun lopulta jotka on yhdistetty Albertus Pictorin työhuoneeseen..

Kirkon näyttävin taideteos on Ruotsin suurimpiin kuuluva alttarikaappi. Se on valmistettu Antwerpenissä 1500-luvulla. Keskuskuvana on Jeesuksen kärsimys ja ristinkuolema. Kaapin siipiin on kuvattu pyhimyksiä ja marttyyreita, kuten Pyhä Andreas, jolle kirkko on pyhitetty ja Pyhä Birgitta. Alaosassa on kuvattu vertaus tyhmistä neitsyistä.

Kirkon sisäkuva jossa alttarikaappi näkyy taustalla ja saarnastuoli oikealla.

Lähteet
-------

1. 1 2  Vaksala kyrka - mellan staden och landet Svenska kyrkan.  Arkistoitu 4.12.2013. Viitattu 4.1.2014.
2. ↑

Aiheesta muualla
----------------

* Kuvia tai muita tiedostoja aiheesta **Vaksalan kirkko** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Vaksala kyrka
**Vakoilija** (*Spione*) on Fritz Langin ohjaama saksalainen mykkä jännityselokuva vuodelta 1928. Lang käsikirjoitti elokuvan yhdessä vaimonsa Thea von Harboun kanssa. *Vakoilija* oli ensimmäinen elokuva, jonka Lang tuotti oman yhtiönsä, Fritz-Lang-Filmin, kautta. Elokuvan julkaisija oli kuitenkin Ufa.

Langin edellinen elokuva *Metropolis* oli ollut taloudellinen floppi. Lang halusi tehdä sen jälkeen enemmän yleisöä miellyttävämmän elokuva aiemman elokuvansa *Tri Mabuse – ihmispeto* tapaan. *Vakoilija* on pitkälti monien myöhempien seikkailujännäreiden esikuva, ja siitä pystyy näkemään vaikutteita Alfred Hitchcockin elokuviin ja James Bondeihin. Elokuva oli saanut vaikutteita ns. Zinovjevin kirjeistä ja neuvostoliittolaisten vakoilijoiden toiminnasta Lontoossa.

*Vakoilijan* kuvaukset alkoivat joulukuussa 1927, ja ne kestivät viisitoista viikkoa maaliskuulle 1928. Elokuva julkaistiin maaliskuussa 1928, ja se sai vaihtelevan vastaanoton. *Film und Volk* -lehden toimittaja piti elokuvaa täytenä roskana, vaikka monet kehuivatkin elokuvaa viihdyttäväksi. Vaikka kriitikot eivät elokuvasta erityisesti pitäneet, niin yleisö oli vakuuttunut.

Elokuvan alkuperäisiä negatiivejä ei ole säilynyt, mutta Tšekin kansallisessa elokuva-arkistossa Prahassa säilytetään hyvälaatuista nitraattifilmiä. Friedrich-Wilhelm-Murnau-säätiö restauroi elokuvan vuosina 2003 ja 2004 käyttäen nitraattikopiota ja muita pätkiä elokuvista, joita löytyy arkistoista ympäri maailmaa.

Lähteet
-------

* McGilligan, Patrick: *Fritz Lang: The Nature of the Beast*. New York: St Martins Press, 1997. ISBN 0-571-19175-4. (englanniksi)
* Ott, Frederick W.: *The Films of Fritz Lang*. New Jersey: Secaucus, 1979. ISBN 0-8065-0435-8. (englanniksi)

### Viitteet

1. 1 2  Ott, s. 143
2. ↑  Spione *FilmsdeFrance.com*. Viitattu 7.4.2009. (englanniksi)
3. ↑  McGilligan, s. 136
4. ↑  McGilligan, s. 138
5. ↑  McGilligan, s. 139
6. ↑  Spione. *DVD Times*.  Arkistoitu 24.12.2008. Viitattu 7.4.2009. (englanniksi)

Aiheesta muualla
----------------

* *Vakoilija* Internet Movie Databasessa. (englanniksi)
* *Vakoilija* Elonetissä.
* Elokuva Filmportal.de-sivustolla (englanniksi)
**Vaksali** (suomeksi: 'asema' ) on virolaisen Tarton kaupungin kaupunginosa. Se sijaitsee Emajoen rannalla. Sen väkiluku on 3 105 (31. joulukuuta 2013) Sen pinta-ala on 0,76 neliökilometriä.

Tarton rautatieasema on Vaksalissa.
Kaupunginosa on saanut nimensä siitä, että Tarton rautatieasema on siellä.

Vaksali ympäröivät pohjoisesta alkaen myötäpäivään seuraavat kaupunginosat: Tähtvere, Kesklinn ('keskikaupunki'), Karlova, Ropka, Tammelinn, Maarjamõisa ja Veeriku.

Vaksalissa on muun muassa Miina Härman koulu.

Lähteet
-------

1. 1 2 3  Statistiline ülevaade Tartu 2013 Tartu linn.  (viroksi)

  


|  |  |  |  |  |
| --- | --- | --- | --- | --- |
| 

| * n
* k
* m
Tarton kaupunginosat |
| --- |
|  |
| 
* Annelinn
* Ihaste
* Jaamamõisa
* Kesklinn
* Karlova
* Maarjamõisa
* Raadi-Kruusamäe
* Ropka
* Ropkan teollisuusalue
* Ränilinn
* Supilinn
* Tammelinn
* Tähtvere
* Vaksali
* Variku
* Veeriku
* Ülejõe

 | Tarton vaaakuna |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Vaksali
Puolan juutalaisten historiallinen museo
Puolan presidentti Lech Kaczyński muuraamassa museon peruskiveä vuonna 2007.
**Puolan juutalaisten historian museo** eli **Polin** on Varsovassa sijaitseva museo, joka on omistettu puolanjuutalaisten historialle. Museorakennus on toisen maailmansodan aikaisen juutalaisgheton alueella olevassa puistossa, missä on myös juutalaisgheton muistomerkki. Näyttelytilojen pinta-ala on 4 500 neliömetriä, ja se sisältää yhdeksän gallerian näyttelykokonaisuuden.

Museon rakennustyöt alkoivat vuonna 2007, ja epäviralliset avajaiset järjestettiin huhtikuussa 2013 Varsovan kansannousun vuosipäivänä. Viralliset avajaiset pidettiin vuonna 2014, kun museon perusnäyttelyt valmistuivat. Hankkeen kustannusarvio oli 50 miljoonaa euroa.

Sisätila
Hankkeesta käytiin kansainvälinen arkkitehtikilpailu, ja sen voitti suomalainen arkkitehti Rainer Mahlamäki. Työn nimi oli *Kaislameri*, joka viittaa Vanhan testamentin kertomukseen Punaisenmeren jakautumisesta. Tämä tapahtuma on kuvattuna sisääntuloaulassa.

Museorakennus voitti marraskuussa 2014 myönnetyn ensimmäisen arkkitehtuurin Finlandia -palkinnon. Vuonna 2015 rakennus pääsi Mies van der Rohe -kilpailussa niiden 40 joukkoon, jotka kilpailivat finaaliin pääsystä. Finalistit ilmoitettiin helmikuun lopussa 2015 ja voittaja 8. toukokuuta 2015. Se ei kuitenkaan selviytynyt finaaliin.

Euroopan museofoorumi valitsi museon vuoden museoksi vuonna 2016.

Lähteet
-------

1. 1 2 3  Harri Hautala: Suomalainen arkkitehtuuri vie Varsovan moderniin aikaan.  *Aamulehti*, 18.2.2012, s. B22.
2. ↑  Warsaw Jewish Museum Opens on Ghetto Uprising Anniversary  19.4.2013. Bloomberg. Viitattu 2.12.2013. (englanniksi)
3. ↑  Arkkitehtuurin ensimmäinen Finlandia-palkinto: Rainer Mahlamäen puolanjuutalaisen historian museo Varsovassa *Helsingin Sanomat*.  4.11.2014. Viitattu 6.11.2014.
4. ↑  Jonni Aromaa: Suomalaismuseo jatkoon arkkitehtuurin huippukilpailussa *Ylen uutiset*.  10.2.2015. Viitattu 10.2.2015.
5. ↑  Jarkko Jokelainen: Juutalaismuseo kisaa EU:n arkkitehtuuripalkinnosta.  *Helsingin Sanomat*, 11.2.2015, s. B7. Rainer Mahlamäen suunnittelema museo kilpailee EU:n arkkitehtuuripalkinnosta. Viitattu 11.2.2015.
6. ↑  Puolan juutalaismuseosta vuoden museo, Helsingin Sanomat 11.4.2016 s. B2.

Aiheesta muualla
----------------

* Kuvia tai muita tiedostoja aiheesta **Puolan juutalaisten historian museo** Wikimedia Commonsissa
**New Yorkin isku 2017** tapahtui 31. lokakuuta 2017, kun New Yorkin Manhattanilla 29-vuotias mies ajoi autolla pyöräilijöiden päälle. Kahdeksan ihmistä kuoli ja 11 loukkaantui. Argentiinan ulkoministeriö ilmoitti, että viisi iskussa kuolleista ja yksi loukkaantuneista oli argentiinalaisia. Belgian viranomaisten mukaan yksi kuolleista oli belgialainen. Poliisi kertoi, että tapausta tutkitaan terrori-iskuna. Tekijä on kotoisin Uzbekistanista, ja viranomaislähteiden mukaan hän jätti käyttämäänsä ajoneuvoon viestin, jossa hän kertoi tehneensä iskun terroristijärjestö Isisin nimissä. Hän ajoi ihmisten päälle West Streetin pyörä- ja kävelytiellä lähellä uutta World Trade Centeriä. Lopulta mies törmäsi ajoneuvollaan koulubussiin, ja kaksi aikuista ja kaksi lasta loukkaantui.

Poliisi ampui epäiltyä vatsaan ja pidätti hänet. Mies vietiin sairaalahoitoon, ja hänen uskotaan jäävän henkiin.

Mies työskenteli Uberin kuljettajana.

Tekijä Sayfullo Saipov on kotoisin Uzbekistanista ja sai oleskeluluvan Yhdysvaltoihin vuonna 2010 green card -arvonnassa. Yhdysvaltain presidentti Trump ilmoitti välittömästi että haluaa peruttaa ohjelman ja haluaa maahanmuutto-oikeuden perustuvan kykyihin (merits). Trumpin mukaan Saipov sai maahan sukulaisuussuhteiden perusteella myös 23 perheenjäsentään.

Lähteet
-------

1. 1 2 3 4 5 6 7 8 9 10  Tämän tiedämme nyt New Yorkin iskusta: Epäilty kotoisin Uzbekistanista, työskenteli Uberin kuljettajana *Yle Uutiset*. Viitattu 1.11.2017.
2. ↑  Poliisi: New Yorkin verilöylyä tutkitaan terrori-iskuna *Iltalehti*.  31.10.2017. Viitattu 1.11.2017.
3. ↑  Epäilty on 29-vuotias mies *Iltalehti*.  31.10.2017. Viitattu 1.11.2017.
4. ↑  What is the diversity visa lottery?  Updated 1926 GMT (0326 HKT) November 1, 2017. CNN.
5. ↑  Trump reveals New York terror suspect brought in TWENTY THREE 'family members' after winning Green Card lottery as he says it's time to end 'chain migration'  Published: 19:19 GMT, 1 November 2017 Updated: 23:56 GMT, 1 November 2017. DailyMail.co.uk.
**New Yorkin kutsuntamellakka** (engl. *New York City draft riots*) oli 13. heinäkuuta - 16. heinäkuuta 1863 tapahtunut laaja mellakka New Yorkin kaupungissa, New Yorkissa. Mellakka johtui alkujaan Yhdysvaltain kongressin hyväksymästä kiistellystä lakiehdotuksesta, joka pakotti kaikki Pohjoisvaltioissa asuvat miehet värväytymään Unionin armeijaan ja osallistumaan näin Yhdysvaltain sisällissotaan. Koska kutsunnoista pystyi kieltäytymään 300 dollarin maksulla liittovaltiolle, ei mellakoihin osallistunut juurikaan ylempien yhteiskuntaluokkien ihmisiä.

Mellakoiden ensimmäisenä aamuna mellakoijat hyökkäsivät lähinnä hallituksen ja armeijan rakennuksia vastaan, mutta jo iltapäivään mennessä mellakoijat ryhtyivät uuden lain vastustamisen sijaan käymään kaupungin mustan väestön kimppuun. New Yorkin valkoinen työväenluokka pelkäsi tuolloin, että vapaat mustat veisivät heidän työpaikkansa. Väkijoukko tuhosi mustien omaisuutta ja tappoi ainakin 100 tummaihoista ennen kuin liittovaltion joukot onnistuivat pysäyttämään suurimmat mellakat 16. heinäkuuta. Tuolloin kaupunkiin oli saapunut lähialueilta useista eri sotilasyksiköistä tuhansia sotilaita. Lopullisesti mellakat päättyivät seuraavana iltana, kun liittovaltion joukot lopettivat viimeisetkin mellakat väkivalloin. Historioitsija Adrian Cookin arvion mukaan viimeisen päivän yhteenotossa kuoli 12 ihmistä, joista kaksi oli armeijan sotilaita.

Lähteet
-------

1. 1 2

Aiheesta muualla
----------------

* Kuvia tai muita tiedostoja aiheesta **New Yorkin kutsuntamellakka** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Terry O’Reilly vuonna 1978.
**Terence Joseph James O’Reilly** (s. 7. kesäkuuta 1951 Niagara Falls, Kanada) on entinen jääkiekkoilija ja NHL-tähti.

Boston Bruinsin varaaman O’Reilly pelasi vuodet 1972–1985 Bostonissa. Hän pelasi myös yhden ottelun kaudella 1971–1972, jonka jälkeen sai komennuksen farmiin AHL-liigaan loppukaudeksi. O’Reilly vietti koko uransa Bostonissa, jossa hän toimi Bruinsin kapteenina 1983–1984 ja 1984–1985. O’Reilly tunnettiin kovana pelaajana, ja saikin yli 200 rangaistusta viitenä peräkkäisenä kautena. Lehdistö antoi hänelle lempinimen "Bloody O’Reilly".

Hänen fyysisen kovuutensa lisäksi hänellä oli myös pisteitä, esim. kaudella 1977–1978 hän teki 90 pistettä koostuen 29 maalista ja 61 syötöstä. Hän päätti 13-vuotisen uransa 204 maaliin, 402 syöttöön ja 606 pisteeseen. Rangaistusminuutteja hän sai NHL-urallaan yhteensä 2095 minuuttia.

Hän oli myös Bruinsin päävalmentaja kaudella 1986–1987 ja jatkoi tehtävänsä vielä vuoteen 1989. Hän saavutti joukkueensa kanssa myös Stanley Cup -finaalin vuonna 1988, jolloin Wayne Gretzkyn johtama Edmonton Oilers voitti heidät.

Saavutukset
-----------

* 1971–1972 NHL Stanley Cup voitto
* 1974–1975 NHL All-Star Game
* 1975–1976 NHL All-Star Game
* Boston Bruins jäädytti pelipaidan nro 24

Tilastot
--------

|  |  |  |  |  |
| --- | --- | --- | --- | --- |
| **Sarja** | **O** | **M** | **S** | **P** |
| AHL | 60 | 9 | 8 | 17 |
| NHL | 891 | 204 | 402 | 606 |

*Lyhenteiden selitys: O = pelatut ottelut, M = maalit, S = syötöt, P = pisteet*

Lähteet
-------

1. ↑  ESPN.com: NHL – Bruins retire former great O’Reilly’s number *static.espn.go.com*.
2. 1 2  Terry O’Reilly – Elite Prospects *eliteprospects.com*.
**Hank Ballard** (oikealta nimeltään **John H. Kendricks**, 18. marraskuuta 1927 Detroit, Michigan – 2. maaliskuuta 2003 Los Angeles, Kalifornia) oli yhdysvaltalainen rhythm and blues- ja doo-wop-laulaja ja lauluntekijä.

Ballard aloitti laulajanuransa vuonna 1953 detroitilaisessa doo-wop-yhtyeessä The Royals. Yhtyeen ensimmäinen levytys Ballard laulusolistinaan oli "Get It" (1953), joka nousi R&B-listan top-10:een. Yhtye vaihtoi nimekseen The Midnighters ja sai vuonna 1954 R&B-listan ykköshitin kappaleella "Work with Me Annie", joka nousi myös poplistalle. Sitä seurasi joukko uusia hittejä, joita usein yhdisti Ballardin rohkeat sanoitukset.

Alun menestystä seurasi yli kolmen vuoden hiljaisempi kausi. Kun Ballardin vuonna 1958 kirjoittamasta "The Twist" -kappaleesta oli tullut suurhitti Chubby Checkerin esittämänä, myös Ballard ja Midnighters palasivat listasuosioon vuoden 1960 poplistan top-10-singleillään "Finger Poppin’ Time" ja "Let’s Go, Let’s Go, Let’s Go". Suosion hiivuttua myöhemmin uudelleen yhtye hajosi ja Ballard aloitti soolouran. 1960-luvun lopulla ja 1970-luvun alussa James Brown tuotti useita Ballardin singlejä.

Pidettyään pitkän tauon musiikista Ballard kokosi Midnightersin uudelleen 1980-luvun puolivälissä ja aloitti jälleen konsertoinnin. Ballard nimettiin Rock and Roll Hall of Fameen vuonna 1990. Hän kuoli vuonna 2003 sairastettuaan pitkään kurkkusyöpää.

Lähteet
-------

1. 1 2 3 4  Steve Huey: Artist Biography AllMusic. Viitattu 28.12.2017.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* IdRef

 |

 |
**FC Artmedia Petržalka** (tunnetaan myös nimellä **FC Artmedia Bratislava**) on slovakialainen jalkapalloseura, joka pelaa maan pääsarjassa Corgoň Ligassa. Seuran kotikenttä Štadión Petržalka sijaitsee Petržalkan kaupunginosassa Bratislavassa.

Seura perustettiin vuonna 1898 nimellä *Pozsonyi Torna Egyesület*. Seura on vaihtanut nimeään vuosikymmenien saatossa toistakymmentä kertaa. Slovakian itsenäisyyden aikana se tunnettiin aluksi nimellä FK Artmedia Petržalka. Vuonna 2005 otettiin käyttöön nimi FC Artmedia Bratislava, joka vaihdettiin nykyiseen muotoon 2007.

FC Artmedia Bratislava selviytyi kauden 2005–2006 Mestarien liigan lohkovaiheeseen. Se voitti toisen karsintakierroksen ensimmäisessä osaottelussa Glasgow Celticin peräti 5–0 ja selviytyi jatkoon, vaikka skotlantilaiset voittivatkin toisen osan 4–0. Kolmannella karsintakierroksella Artmedia pudotti FK Partizanin rangaistuspotkukilpailun jälkeen. Lohkopeleissä Artmedia voitti FC Porton vieraissa maalein 3–2 ja pelasi kotonakin portugalilaisia vastaan maalittoman tasapelin. Lisäksi Artmedia pelasi kaksi tasapeliä Glasgow Rangersiä vastaan ja hävisi kahdesti Milanon Interille.

Artmedia on voittanut Slovakian mestaruuden vuosina 2005 ja 2008, Slovakian cupin 2004 ja 2008 sekä Slovakian supercupin 2005.

Aiheesta muualla
----------------

* Virallinen sivusto (Arkistoitu – Internet Archive) (slovakiksi)

Corgoň Liga 2008–2009
Dukla Banská Bystrica • Artmedia Petržalka • FC ViOn Zlaté Moravce • Slovan Bratislava • ZTS Dubnica • MFK Ružomberok • MFK Košice • Tatran Prešov • FC Nitra • Spartak Trnava • Dunajská Streda • MŠK Žilina
**Adrastea** on toiseksi sisin Jupiterin tunnetuista kuista. Kuu löydettiin Voyager 2 -luotaimen kuvista v. 1979. Kuu sai silloin nimeksi S/1979 J 1. Nykyisen nimensä kuu sai 1983 roomalaisesta mytologiasta.

Adrastea oli ensimmäinen kuu, joka löydettiin planeettojen välisen luotaimen kuvista teleskooppikuvien sijaan.

Fyysiset ominaisuudet
---------------------

Adrastea on muodoltaan epäsäännöllinen kuu, jonka oletetaan koostuvan huokoisesta vesijäästä. Kuun pinnasta ei tiedetä mitään, sillä kuusta saadut kuvat ovat erittäin epätarkkoja.

Kiertorata
----------

Adrastea kiertää Jupiteria lähes ympyrän muotoisella kiertoradalla. Etäisyys planeettaan on noin kolmasosa Maan ja Kuun välisestä etäisyydestä. Vuorovesivoimista ja kuun kiertoajasta johtuen (se on sama, kuin Jupiterin pyörähdysaika) kuu on "liimaantunut" yhteen kohtaan Jupiterin taivaalle. Samasta syystä kuu näyttää aina saman puolen Jupiteriin. Samoista syistä kuu tulee myös ennen pitkää törmäämään Jupiteriin yhdessä Metiksen kanssa.

Suhde Jupiterin renkaisiin
--------------------------

Adrastea on suurin materian luovuttaja Jupiterin renkaisiin yhdessä Jupiterin neljän sisimmän kuun kanssa. Suurin osa materiasta on peräisin meteoriittipommituksesta.

Todisteita Adrastean asemasta suurimpana luovuttajan on se, että tihein rengas sijaitsee kuun radalla.

Lähteet
-------

* Planetary Satellites. The British Astronomical Association

Jupiterin kuut

|  |  |
| --- | --- |
| Amalthea-ryhmä | 
* Metis
* Adrastea
* Amalthea
* Thebe

 |
| Galilein kuut | 
* **Io**
* **Europa**
* **Ganymedes**
* **Kallisto**

 |
| Themisto-ryhmä | 
* Themisto

 |
| Himalia-ryhmä | 
* Leda
* Himalia
* Lysithea
* Elara

 |
| Carpo-ryhmä | 
* Carpo
* *S/2003 J 12*
* *S/2011 J 1*

 |
| Ananke-ryhmä | 
* Ananke
* Praxidike
* Harpalyke
* Iocaste
* Euanthe
* Thyone
* Euporie
* *S/2003 J 3*
* *S/2003 J 18*
* *S/2010 J 2*
* Thelxinoe
* Helike
* Orthosie
* *S/2003 J 16*
* Hermippe
* Mneme
* *S/2003 J 15*

 |
| Carme-ryhmä | 
* Herse
* *S/2003 J 10*
* Pasithee
* Chaldene
* Arche
* Isonoe
* Erinome
* Kale
* Aitne
* Taygete
* *S/2003 J 9*
* Carme
* *S/2003 J 5*
* *S/2003 J 19*
* Kalyke
* Eukelade
* Kallichore

 |
| Pasiphaë-ryhmä | 
* Eurydome
* *S/2003 J 23*
* Hegemone
* Pasiphaë
* Sponde
* Cyllene
* Megaclite
* *S/2003 J 4*
* Callirrhoe
* Sinope
* Autonoe
* Aoede
* *S/2011 J 2*
* *S/2010 J 1*
* Kore
* *S/2003 J 2*

 |
| Varmistamattomat | 
* *S/2000 J 11*

 |
**Oliver Gustav Edvard Schnitt** (s. 5. helmikuuta 1998) on suomalainen jääkiekkopuolustaja, joka pelaa A-nuorten SM-liigaa Helsingin IFK:ssa. Hän toimii joukkueen varakapteenina.

Ura
---

Schnitt on Helsingin IFK:n oma kasvatti. Hän pelasi juniorina myös lainalla Grankulla IFK:n B-nuorten Mestisjoukkueessa kaudella 2014–2015.

Kaudella 2016–2017 Schnitt debytoi HIFK:n SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa 21. tammikuuta 2017 vieraissa Pelicansia vastaan. Schnitt merkittiin heti HIFK:n ykköspuolustajapariin Oliwer Kasken viereen. Hän sai ottelussa jääaikaa lopulta 18.48 minuuttia. Schnitt sai ottelussa myös yhden kahden minuutin jäähyn kampituksesta. Hän pelasi kautensa pääosin HIFK:n A-nuorissa.

Schnitt nousi kaudella 2017–2018 HIFK:n A-nuorten kapteeniksi. Hän johdatti joukkueen kauden päätteeksi A-nuorten SM-pronssiin. Schnitt pelasi kauden aikana myös yhden Mestarien liigan ottelun HIFK:n miesten joukkueessa. Kaudella 2018–2019 hän jatkaa A-nuorten varakapteenina.

Muuta
-----

Schnitt valmistui ylioppilaaksi Brändö gymnasiumista keväällä 2017. Hänen isosiskonsa Emma osallistui laulukilpailu *The Voice of Finlandin* kolmannelle tuotantokaudelle vuonna 2014 ja hän sijoittui finaalissa toiseksi.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | HIFK | A-SM | 45 | 5 | 5 | 10 | 36 | 7 | 0 | 0 | 0 | 0 |
|  | HIFK | SM-liiga | 1 | 0 | 0 | 0 | 2 | – | – | – | – | – |
| 2017–2018 | HIFK | A-SM | 52 | 3 | 7 | 10 | 46 | 11 | 0 | 1 | 1 | 2 |
| 1 kausi | yhteensä | SM-liiga | 1 | 0 | 0 | 0 | 2 | – | – | – | – | – |

Lähteet
-------

* Oliver Schnitt The Internet Hockey Databasessa (englanniksi)
* Oliver Schnitt *Elite Prospects*. Everysport Media Group AB.  (englanniksi)

### Viitteet

1. ↑  KOLLIT 6 JYP 1 *facebook.com*.  8.9.2018. HIFK Jr Hockey R. Viitattu 30.10.2018.
2. ↑  26, Oliver "Snitzel" Schnitt *hifkjrs.com*. HIFK Jr Hockey Rf.  Arkistoitu 2.2.2017. Viitattu 22.1.2017.
3. 1 2  Ylioppilastutkintolautakunta
4. 1 2 3 4  Oliver Schnitt *Elite Prospects*. Everysport Media Group AB.  (englanniksi)
5. ↑  Kokoonpanot *liiga.fi*.  21.1.2017. Jääkiekon SM-liiga Oy. Viitattu 22.1.2017.
6. ↑  Ottelutilastot *liiga.fi*.  21.1.2017. Jääkiekon SM-liiga Oy. Viitattu 22.1.2017.
7. ↑  Otteluseuranta *liiga.fi*.  21.1.2017. Jääkiekon SM-liiga Oy. Viitattu 22.1.2017.
Kuva väriaberraatiosta
**Väriaberraatio** eli **kromaattinen aberraatio** on valon erilaisesta taittumisesta johtuva ilmiö. Spektrin pienemmät aallonpituudet taittuvat linssissä enemmän kuin spektrin suuremmat aallonpituudet. Valon taittuminen riippuu linssin (tai muun taittavan esineen) taitekertoimesta. Taitekerroin riippuu taas valon aallonpituudesta, tästä seuraa se, että eri aallonpituudet taittuvat eri kulmissa, jolloin havaitaan väriaberraatio. Karkeasti yleistäen voidaan sanoa, että sininen valo taittuu enemmän kuin punainen.

Värien erilaisen taittumisen seurauksena on se, että tietystä kohteesta muodostuu linssin taakse useita eri värisiä kohteita hieman eri paikkaan. Väriaberraatiota hyödynnetään varsinkin silloin, kun halutaan muodostaa kohteesta sen spektri. Se on kuitenkin vakava ongelma, mikäli halutaan luoda mahdollisimman tarkkoja kuvia kohteista. Ongelma voidaan korjata niin sanotulla akromaattisella objektiivilla.

Lähteet
-------

* Väriaberraatio, Hannu Karttunen

Aiheesta muualla
----------------

* Kuvia tai muita tiedostoja aiheesta **Väriaberraatio** Wikimedia Commonsissa
**House of the Temple** on Yhdysvaltain pääkaupungissa Washingtonissa sijaitseva vapaamuurarien temppeli. Temppelin rakentaminen aloitettiin toukokuussa 1911 ja se valmistui lokakuussa 1915. Temppeli edustaa arkkitehtuuriselta tyylisuunnaltaan amerikkalaista uusklassismia. Se sijaitsee Dupont Circlen kaupunginosassa, noin puolentoista kilometrin päässä Valkoisesta talosta. Se jäljittelee ulkoasultaan antiikin Halikarnassoksen mausoleumia.

Vapaamuurareiden skottilaisen riitin Yhdysvaltojen eteläisen hallintoalueen korkein neuvosto (eng. *The Supreme Council, Ancient and Accepted Scottish Rite, Southern Jurisdiction, USA*) käyttää temppeliä päämajanaan. Temppelissä on Albert Pikelle omistettu museo. Pike laati skottilaisen riitin rituaaleja ja johti korkeinta neuvostoa vuodesta 1859 vuoteen 1891. Piken maalliset jäänteet vietiin temppelin holviin vuonna 1944.

Temppeli esiintyy Dan Brownin romaanissa Kadonnut symboli.

Kuvia
-----

* Temppeli yöllä.Temppeli yöllä.
* Temppeli takaapäin.Temppeli takaapäin.
* Temppelin kirjasto.Temppelin kirjasto.

Lähteet
-------

1. ↑  The Supreme Council, 33º, SJ, USA - History of the Temple
2. ↑  The Supreme Council, 33º, SJ, USA - The Secrets of Heredom
3. ↑  NPR - Secret Of The Masons: It's Not So Secret

Aiheesta muualla
----------------

* Kuvia tai muita tiedostoja aiheesta **House of the Temple** Wikimedia Commonsissa
House of Sweden.
**House of Sweden** on rakennus Yhdysvaltain pääkaupungissa Washingtonissa. Rakennuksessa toimii muun muassa Ruotsin Washingtonin-suurlähetystö ja ruotsalais-yhdysvaltalainen kauppakamari. Se on Ruotsin valtion kiinteistöviraston (*Statens fastighetsverk*, SFV) omistuksessa.

Rakennuksen ovat suunnitelleet ruotsalaiset arkkitehdit Gert Wingårdh ja Tomas Hansen. Se koostuu viidestä kerroksesta, ja sen kokonaispinta-ala on 7 500 neliömetriä. Rakennuksen rakennustyöt aloitettiin vuoden 2004 elokuussa ja ne saatiin päätökseen vuoden 2006 kesällä. Rakentaminen maksoi noin 480 miljoonaa Ruotsin kruunua. Suurlähetystö muutti rakennukseen vuoden 2006 elokuussa.

House of Sweden vihittiin käyttöön virallisesti 23. lokakuuta 2006. Paikalla olivat muun muassa kuningas Kaarle XVI Kustaa ja kuningatar Silvia sekä ulkoasiainministeri Carl Bildt ja Ruotsin Yhdysvaltain-suurlähettiläs Gunnar Lund.

CommonsCommons
Wikimedia Commonsissa on kuvia tai muita tiedostoja aiheesta **House of Sweden**.

Aiheesta muualla
----------------

* Ruotsin Yhdysvaltain-suurlähetystön Internet-sivut
**Ian Carr** (21. huhtikuuta 1933 Dumfries, Skotlanti – 25. helmikuuta 2009 Lontoo, Britannia) oli brittiläinen jazzmuusikko, säveltäjä ja tietokirjailija. Hän soitti trumpettia.

Carr perusti 1969 jazzrockia soittaneen yhtyeen Nucleus, josta tuli yksi Britannian suosituimmista jazzyhtyeistä. Yhtye menestyi myös Yhdysvalloissa. Sen kokoonpano vaihteli vuosien mittaan, niin että mukana oli viitisenkymmentä soittajaa eri aikoina. Yhtyeen esikuva oli Miles Davis. Yhtyeeltä ilmestyi sen viisitoistavuotisen uran aikana viisitoista albumia. Nucleuksen hajottua Carr soitti tilapäisemmissä kokoonpanoissa sekä pitkäaikaisessa yhtyeessä United Jazz + Rock Ensemble. Muusikonuran jälkeen Carr oli opettajana Guildhall School of Musicissa, jonka apulaisprofessoriksi hän sai nimityksen 1987. Tietokirjailijana hän laati elämäkerran Miles Davisista ja Keith Jarrettista.

Lähteet
-------

1. ↑   Harri Uusitorppa: Jazzmuusikko Ian Carr, Helsingin Sanomat, 2.3.2009, s.C5, Viitattu 2.3.2009 Artikkelin verkkoversio


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
**Ian Blackford** (s. 14. toukokuuta 1961) on skotlantilainen Skotlannin kansallispuoluetta edustava poliitikko, joka on toiminut Yhdistyneen kuningaskunnan alahuoneen jäsenenä vuodesta 2015 ja puolueensa parlamenttiryhmän johtajana vuodesta 2017 lähtien.

Ennen poliittista uraansa Blackford työskenteli pankki- ja rahoitusalalla. Hän oli ensi kertaa ehdolla parlamenttivaaleissa vuonna 1997 Ayrin vaalipiirissä, mutta ei tullut valituksi. Hän oli samana vuonna ehdolla myös Paisleyn vaalipiirin täytevaalissa. Vuoden 2015 parlamenttivaaleissa, joissa SNP:n kannatus ja paikkamäärä moninkertaistuivat ja joissa se voitti lähes kaikissa Skotlannin vaalipiireissä, Blackford tuli valituksi Ross, Skye and Lochaberin vaalipiiristä voittaen liberaalidemokraattien Charles Kennedyn.

Vuoden 2017 vaaleissa SNP:n parlamenttiryhmän johtaja Angus Robertson menetti paikkansa alahuoneessa, ja Blackford valittiin hänen seuraajakseen.

Lähteet
-------

1. ↑  Low-key campaign in Paisley after Labour MP's suicide *BBC News*.  4. marraskuuta 1997. Viitattu 3. tammikuuta 2022. (englanniksi)
2. ↑  Ross, Skye and Lochaber constituency - UK Parliamentary General Election result  8. toukokuuta 2015. Highland Council. Viitattu 3. tammikuuta 2022. (englanniksi)
3. ↑  Ian Blackford MP elected SNP Westminster leader *BBC News*.  14. kesäkuuta 2017. Viitattu 3. tammikuuta 2021. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* UK Parliament

 |

 |
**Harmoraanumittari** (*Epirrhoe alternata*) on erittäin yleinen yöperhoslaji.

Koko ja ulkonäkö
----------------

Kirjava perhonen, jonka etusiiven tyvi-, keski- ja kärkiosat ovat harmaanruskeankirjavat, joskin ruskea erottuu yleensä parhaiten keskiosassa. Siiven osia erottavat sisempi- ja ulompi poikkiviiru ovat kaksinkertaiset, leveät ja valkoiset. Ulompi poikkiviiru on tasaleveä. Tyvipoikkiviiru on ohut ja valkoinen. Siiven reunaosassa on lisäksi ohut, valkoinen aaltojuova. Takasiivet ovat leveän, valkoisen, ulomman poikkijuovan tyvenpuoleisesta osassa ulkoreunaa vaaleammat ja niissä on musta, tarkkarajainen diskaalitäplä. Siipiväli 22–25 mm. Takaruumiin selkäpuolella on kaksi riviä mustia pisteitä.

Levinneisyys ja lentoaika
-------------------------

Laajalle levinnyt laji, jota tavataan Suomessa koko maassa. Aikuiset perhoset lentävät kahtena sukupolvena toukokuulta heinäkuulle ja heinäkuusta syyskuuhun.

Elinympäristö ja elintavat
--------------------------

Erittäin yleinen laji, jota tavataan kaikenlaisissa avoimissa ympäristöissä. Aikuiset perhoset ovat aktiivisia hämärässä ja lentävät valolle, mutta lähtevät helposti lentoon myös päivällä. Kotelo talvehtii.

Ravintokasvi
------------

Toukka elää mataroilla (*Galium*).

Lähteet
-------

1. 1 2
2. ↑
3. ↑
4. ↑
5. ↑  Peder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 80


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1543684
* ADW: Epirrhoe\_alternata
* BAMONA: Epirrhoe-alternata
* BioLib: 52606
* BOLD: 19067
* BugGuide: 11201
* CoL: 9329X
* EoL: 282841
* EUNIS: 308179
* Fauna Europaea: 445269
* Fauna Europaea (new): 49d116a6-8858-40f0-8e80-e66c49ca37ca
* GBIF: 8361848
* iNaturalist: 127618
* IRMNG: 11116740
* ITIS: 189223
* LepIndex: 220213
* LoB: 6268
* NatureServe: 2.745388
* NBN: NHMSYS0000519763
* NCBI: 190347

 |

 |
**Wellstediaceae** on monotyyppinen eli yhden suvun käsittävä kasviheimo, joka on sukua lemmikkikasveille (Boraginaceae).

Tuntomerkit
-----------

Heimon ja sen ainoan suvun (harmovarvut *Wellstedia*) kasvit ovat pieniä pensaita, joiden lyhyet kukinnot ovat kasvin haarojen sivuilla kahdessa rivissä. Kukat ovat neljälukuisia ja pieniä. Teriö on kasvanut yhteen putkimaiseksi, ja sen laita on liuskainen. Emiössä on kaksijakoinen vartalo. Siemenaiheita on yksi kutakin emilehteä kohden; siemenaihe on omalaatuisenmuotoinen, sillä se on pidentynyt varren kiinnittymiskohdasta (kalatsasasta). Hedelmä on liiteluomainen kota, ja sen väliseinät voivat irrota hedelmäseinästä; avautuneena kota muistuttaa pientä simpukkaa. Siemenen kärjessä on alaspäin osoittavia karvoja tai sukasia. Alkio on käyrä, eikä siemenessä ole endospermiä.

Levinneisyys
------------

Viisi harmovarpulajia kasvaa Kaakkois- ja Koillis-Afrikassa.

Elinympäristö
-------------

Lajit ovat kuivakkokasveja ja niiden kotahedelmät avautuvat vain kostuessaan.

Luokittelu
----------

Harmovarvuille läheisintä sukua on lemmikkikasvien (Boraginaceae) heimo. Niiden yhteisellä kantamuodolla arvellaan olleen kaksi riippuvaa ja kärki-istukallista siemenaihetta kutakin emilehteä kohden; suvussa *Wellstedia* toinen on surkastunut. Aikaisemmin arveltiin, että suvun läheisin suku olisi *Coldenia*, joka nyt viedään heimoon Cordiaceae. Molemmilla suvuilla on nelilukuinen kukka.

Lähteet
-------

* Stevens, P. F. 2001– : Angiosperm Phylogeny Website: Wellstediaceae. Version 12, July 2012 [and more or less continuously updated since]. (englanniksi)
* Suomen Lajitietokeskus: Harmovarpukasvit – Wellstediaceae (suomenkielisen nimen lähde.)

### Viitteet

1. ↑  Suomen Lajitietokeskus: Harmovarvut – *Wellstedia* Viitattu 17.11.2022.
2. 1 2 3 4 5  Stevens 2001–, viittaus 16.11.2014.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q3233571
* APNI: 217704
* CoL: HVW
* GBIF: 4930388
* GRIN: 1190
* iNaturalist: 576371
* ITIS: 955068
* NCBI: 1561070
* Open Tree of Life: 5728209
* Tropicos: 100353125
* Watson & Dallwitz: wellsted

 |

 |
**Corey King Beaulieu** (s. 22. marraskuuta 1983 Brunswick, Maine, Yhdysvallat) on yhdysvaltalainen kitaristi, joka soittaa metalliyhtyeessä Trivium. Beaulieu aloitti kitaransoiton 14-vuotiaana, ja hänen suurimpia musikaalisia vaikutteita ovat olleet Metallica, Megadeth, Pantera ja Iron Maiden. Yksi ensimmäisistä häneen vaikuttaneista rock-yhtyeistä oli Guns N’ Roses. Triviumin lisäksi Beaulieu on esiintynyt Roadrunner Recordsin (Triviumin levy-yhtiö) kokoamalla *Roadrunner United: The All Star Sessions* -albumilla, jolla hän soittaa toista kitaraa King Diamondin laulamassa kappaleessa *In the Fire*. Hänen esikuviinsa kuuluu muun muassa Megadethissä soittanut Marty Friedman.

Trivium
-------

Beaulieu liittyi Triviumiin vuonna 2003 ja soitti yhtyeen toisella albumilla *Ascendancy*. Ensimmäinen kappale, jonka säveltämisessä hän oli mukana, on albumin 7. raita *Like Light to the Flies*. Beaulieun bändiin liittymisen jälkeen Triviumin suosio on kasvanut tasaisesti, joka näkyy muun muassa yhtyeen tyylisuunnalta hieman uudenlaisen Trivium-albumin *The Crusaden* (2006) hyvässä menestyksessä.

Beaulieu toimii yhtyeen toisena kitaristina, soittaen sooloja, kuten myös kitaristiparinsa Matt Heafy, joka on yhtyeen laulaja ja huomattavin laulujen kirjoittaja. Beaulieu on myös yhtyeen taustalaulaja keikoilla, hoitaen lähinnä karjumisosuudet taustalaulusta.

Välineet
--------

### Kitarat

Beaulieu on uransa aikana käyttänyt Jacksonin, Ibanezin, B.C. Richin ja edesmenneen Pantera-kitaristi Dimebag Darrellin puolison Rita Haneyn hänelle lahjoittamaa Deanin *Razorback*-kitaraa. Tällä hetkellä Beaulieullä on käytössään Jackson Guitarsin hänelle valmistama Signature-kitara.

### Muut

Beaulieu käyttää Marshallin *JCM2000 DSL* -kitaranuppeja, sekä Marshallin *JCM900BV*-kaiutinkaappeja. Lisäksi Beaulieu suosii Marshallin etuvahvistinta *JMP-1*, BOSSin sekä Ibanezin säröpedaaleita, Jim Dunlopin plektroja, sekä DR:n Dimebag Darrellin signature-kieliä (paksuuksilla 9–46 ja 10–46).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Corey Beaulieu**.
* Beaulieu Triviumin kotisivuilla (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |